b"\n_START_ARTICLE_\nD\xc5\xbeersio pasas\n_START_SECTION_\nI\xc5\xa1vaizda\n_START_PARAGRAPH_\nBritanijos pasai, i\xc5\xa1duodami D\xc5\xbeersyje, \xc5\xa1iek tiek skiriasi nuo t\xc5\xb3, kurie i\xc5\xa1duodami Jungtin\xc4\x97s Karalyst\xc4\x97s pilie\xc4\x8diams._NEWLINE_D\xc5\xbeersio paso vir\xc5\xa1utin\xc4\x97je dalyje, kaip ir vis\xc5\xb3 Britanijos pas\xc5\xb3 vir\xc5\xa1uje yra u\xc5\xbera\xc5\xa1as European Union ('Europos S\xc4\x85junga'). Tai rodo, kad nors D\xc5\xbeersis n\xc4\x97ra ES narys, ta\xc4\x8diau jo pilie\xc4\x8diai Europos S\xc4\x85jungoje turi special\xc5\xb3 status\xc4\x85. \xc5\xbdemiau u\xc5\xbera\xc5\xa1ai British Isles ('Brit\xc5\xb3 salos'), o po juo\xc2\xa0\xe2\x80\x93 Bailiwick of Jersey ('D\xc5\xbeersio beilivikas')._NEWLINE_Jungtin\xc4\x97s Karalyst\xc4\x97s pasas po u\xc5\xbera\xc5\xa1u European Union turi u\xc5\xbera\xc5\xa1\xc4\x85 United Kingdom of Great Britain and Northern Ireland ('D. Britanijos ir \xc5\xa0iaur\xc4\x97s Airijos Jungtin\xc4\x97 Karalyst\xc4\x97').\n_START_SECTION_\nKas turi teis\xc4\x99 gauti tokius pasus\n_START_PARAGRAPH_\nMuitini\xc5\xb3 ir imigracijos departamento Pas\xc5\xb3 biuras Britanijos pilie\xc4\x8di\xc5\xb3 pasus i\xc5\xa1duoda tik Britanijos pilie\xc4\x8diams, gyvenantiems Normandijos salose, Meno saloje ar Jungtin\xc4\x97je Karalyst\xc4\x97je ir susijusiems su D\xc5\xbeersiu (gyvenantiems D\xc5\xbeersyje, gimusiems D\xc5\xbeersyje ar kuri\xc5\xb3 t\xc4\x97vai gim\xc4\x97 D\xc5\xbeersyje).\n_START_SECTION_\nTeisi\xc5\xb3 i\xc5\xa1imtys\n_START_PARAGRAPH_\nKai kurie Britanijos pasai, i\xc5\xa1duoti D\xc5\xbeersyje, yra ribot\xc5\xb3 teisi\xc5\xb3\xc2\xa0\xe2\x80\x93 \xe2\x80\x9etur\xc4\x97tojas negali naudotis Europos Bendrijos lengvatomis, susijusiomis su \xc4\xafdarbinimu ar apgyvendinimu\xe2\x80\x9c (holder is not entitled to benefit from European Community Provisions relating to employment or establishment)._NEWLINE_Tokias apribotas teises turi Britanijos pilie\xc4\x8diai, gim\xc4\x99 D\xc5\xbeersyje ir nesusij\xc4\x99 su Jungtine Karalyste gyvenimu joje (5 pragyventi metai i\xc5\xa1 eil\xc4\x97s) ar kilme (JK kil\xc4\x99s bent vienas t\xc4\x97v\xc5\xb3 ar seneli\xc5\xb3). Jie vadinami specialiu terminu Channel Islanders ('Normandijos salie\xc4\x8diai')."